stanford-oval/wikipedia huggingface dataset:
תור היירדאל
מחוות, פרסים, ואותות כבוד > הוקרות אקדמיות

מדליית רציוס (Anders-Retzius-Medaille) (1950) ומדליית הזהב של וגה (Vegamedaljen) (1962), החברה השוודית המלכותית לאנתרופולוגיה וגאוגרפיה
מדליית מונגו פארק (Mungo Park Medal), החברה הגאוגרפית המלכותית של סקוטלנד (1951)
פרס לוסיאן-בונפרטה-וייס (prix Lucien-Napoléon Bonaparte-Wyse), החברה הגאוגרפית הצרפתית (1951)
מדליית זהב על שם אלישע קנט קיין (Elisha Kent Kane Gold Medal), האגודה הגאוגרפית של פילדלפיה (1952)
חבר כבוד בחברות הגאוגרפיות של נורווגיה (1953), פרו (1953) וברזיל (1954)
עמית באקדמיה הנורווגית למדעים (1958)
עמית האקדמיה למדעים בניו יורק (1960)
מדליית לומונוסוב (золотая медаль Ломоносова) אוניברסיטת מוסקבה (1962)
מדליית זהב (Gold Medal Patron's Medal) החברה הגאוגרפית המלכותית, לונדון (1964)
פרס שירות מכובד (Distinguished Service Award), האוניברסיטת הלותרנית הפסיפית, טקומה, וושינגטון, ארצות הברית (1966)
עמית באגודה האנתרופולוגית האמריקאית (1966)
עמית מכובד, החברה הגאוגרפית, בולגריה (1972)
פרס ברדפורד ושבורן (Bradford Washburn Award), מוזיאון המדע, בוסטון, ארצות הברית, (1982)
דוקטור לשם כבוד: אוניברסיטת אוסלו, נורווגיה (1961) המוסד הפוליטכני מקסיקו (1972), האקדמיה הרוסית למדעים (1980), אוניברסיטת סן מרטין, לימה, פרו, אוניברסיטת הוואנה, קובה (1992), אוניברסיטת קייב, אוקראינה (1993), אוניברסיטת מיין, אורנו (1998), האוניברסיטה המערבית, באקו, אזרבייג'ן (1999)
ספריו

להלן הספרים שכתב תור היירדאל בשפה המקורית שבה נכתבו. שלושה מתוכם תורגמו לעברית והם מוצגים בשורה שאחרי הספר המקורי.
På Jakt efter Paradiset (נורווגית: "החיפוש אחר גן העדן") 1938
Kon-Tiki ekspedisjonen (נורווגית: "משלחת קון-טיקי"), יצא לאור בנורווגיה ב-1948 ועד 1961 תורגם ל-55 שפות ב-90 מהדורות
תור הירדאל, מסע קון-טיקי, תרגם שמואל אילון, הוצאת מסדה 1966
American Indians in the Pacific: The Theory Behind the Kon-Tiki Expedition (אנגלית: אינדיאנים אמריקאים באוקיינוס השקט: התאוריה מאחורי משלחת קון-טיקי), הוצאת Rand McNally‏ 1952, 821 עמודים
Archaeological Evidence of Pre‐Spanish Visits to the Galápagos Islands (אנגלית: עדות ארכאולוגית לביקורים קדם ספרדיים באיי גלאפגוס), 1957. בשיתוף פעולה עם ארנה שלסוול
Aku-Aku: The Secret of Easter Island (אנגלית: אקו-אקו: הסוד של אי הפסחא) 1957
תור היירדאל, אקו-אקו: סודו של אי-הפסחא, תרגמה רנה ליטוין, הוצאת הדר, 1959
Archaeology of Easter Island vol. 1 (אנגלית: הארכאולוגיה של אי הפסחא כרך 1) בשיתוף עם הארכאולוגים שהשתתפו במשלחת לאי הפסחא. הוצאת School of American Research & the Museum of New Mexico ‏, 1961, 559 דפים
Reports of The Norwegian Archaeological Expedition to Easter Island and The East Pacific. Volume 2: Miscellaneous Papers (אנגלית: דוחות המשלחת הארכאולוגית הנורווגית לאי הפסחא ולמזרח הפסיפיק. כרך 2: דוחות משניים) 1965
Sea Routes to Polynesia: American Indians and Early Asiatics in the Pacific (אנגלית: הנתיבים הימיים לפולינזיה: אינדיאנים אמריקאים ואסיאתים קדומים באוקיינוס השקט), הוצאת Rand McNally‏ 1968, 232 דפים.
The Ra Expeditions (אנגלית: משלחות רע) 1970
תור היירדאל, מסעות רע, תרגם יצחק לבנון, הוצאת רשפים, 1975
Fatu-Hiva: Back to Nature (אנגלית " פאטו-היווא: בחזרה לטבע) (1974). תרגום לאנגלית והרחבה של הספר הראשון של היירדאל (På Jakt efter Paradiset)
Art of Easter Island (אנגלית: האמנות של אי הפסחא) 1975
Early Man and the Ocean: The Beginning of Navigation and Seaborn Civilizations (אנגלית: האדם הקדמון והאוקיינוס: ראשית הניווט ותרבויות הנישאות על פני הים) 1979
The Tigris Expedition: In Search of Our Beginnings (אנגלית: משלחת טיגריס: בחיפוש אחר ההתחלות שלנו) 1979
The Maldive Mystery (אנגלית: התעלומה של המלדיביים) 1986
Easter Island: The Mystery Solved (אנגלית: אי הפסחא: התעלומה נפתרה) 1989
Green Was the Earth on the Seventh Day: Memories and Journeys of a Lifetime (אנגלית: ירוקה הייתה הארץ ביום השביעי: זיכרונות ומסעות של תקופת חיים) 1991
Skjebnemøte vest for havet: De beseiredes historie (נורווגית: מפגש גורלות ממערב לאוקיינוס: סיפורם של המובסים) 1992. הילידים האמריקאים מספרים את סיפורם, האלים הלבנים המזוקנים, התשתית לא נבנתה על ידי האינקה אלא קודמיהם המתקדמים יותר.
Pyramids of Tucume: The Quest for Peru's Forgotten City (אנגלית: הפירמידות של טוקומה: החיפוש אחר העיר האבודה של פרו) 1993. בשיתוף פעולה עם הארכאולוגים שחפרו באתר
I Adams fotspor: En erindringsreise (נורווגית: בעקבות אדם: מסע זיכרון) 1998. האוטוביוגרפיה של היירדאל. תורגמה לאנגלית כ"In the Footsteps of Adam: A Memoir" ב-2001
Ingen grenser (נורווגית: ללא גבולות) 1999.
Jakten på Odin (נורווגית: החיפוש אחר אודין), 2001
לקריאה נוספת

Andersson, Axel. A Hero for the Atomic Age: Thor Heyerdahl and the Kon-Tiki Expedition, Peter Lang, 2010, ISBN 9781906165314
Bakke, Tor A. Thor Heyerdahl: Zoologistudenten og friluftsmannen, forskeren og miljøforkjemperen, Naturhistorisk museum 2017, Rapport nr. 66, ISSN 1891-8050, ISBN 978-82-7970-087-6 (בנורווגית)
Arnold Jacoby, Señor Kon-Tiki, Allen & Unwin, 1968
Snorre Evensberget, Thor Heyerdahl: The Explorer, J.M. Stenersens Forlag A/S, 1994, ISBN 9788272011894
Colin Evans, Thor Heyerdahl: Courage Under Fire, Sofwest Press, 1998, ISBN 9781571636027
Julian May, Thor Heyerdahl; Modern Viking Adventurer, Creative Educational Society 1973, ISBN 9780871912206
Melander, Victor. David’s Weapon of Mass Destruction: The Reception of Thor Heyerdahl’s ‘Kon-Tiki Theory’. Bulletin of the History of Archaeology, 2019, 29(1), p. 6. DOI: http://doi.org/10.5334/bha-612
Melander, Victor. The Coming of the White Bearded Men: The Origin and Development of Thor Heyerdahl's Kon-Tiki Theory, Thesis submitted for the degree of Doctor of Philosophy, The Australian National University, 2020
Christopher Ralling, The Kon-Tiki Man: Thor Heyerdahl, ISIS Large Print, 1991, ISBN 9781850892977
Donald P. Ryan, American Indians in the Pacific: A 50 year retrospective of the Kon-Tiki Expedition.
ביאורים

1 2 3  השם שנתנה האקדמיה ל-Centreboard
נשיקה אחרונה (אלבום)

"נשיקה אחרונה" הוא אלבום האולפן השני של הזמרת הישראלית ליאת בנאי. האלבום יצא לאור בשנת 1995, בהוצאת חברת התקליטים אבי גואטה הפקות בע"מ. את האלבום הוציאו בפורמט של תקליטור וקלטת שמע ובמרוצת השנים היה זמין להורדה דיגיטלית והועלה לסטרימינג. שתי עטיפות קיימות.
באלבום נכלל הלהיט "נשיקה אחרונה", שהוא דואט עם אבי ביטר. בנוסף, בלטו "אין לך מילה" ו"מתחרטת על טעויות".
רקע

לאחר יציאת אלבום הבכורה של ליאת בנאי "אבא סליחה טעיתי" (1994), יצא אלבום האולפן השני שלה "נשיקה אחרונה", שיר הנושא הוא הדואט השני שביצעה עם אבי ביטר, שירים מוכרים מתוך האלבום הם "אין לך מילה" ו"מתחרטת על טעויות". כמו כן, נכללו באלבום שירים נוספים כדוגמת "אהבה ומשחקים" ו"לנצח לאהוב".
באותה שנה יצא הדואט "אהבה שלא נגמרת" בשיתוף עם הזמר ליאור נרקיס, איתו הייתה במערכת יחסים באותן שנים.
רשימת רצועות

| נשיקה אחרונה> מס' | נשיקה אחרונה> שם | נשיקה אחרונה> משך | נשיקה אחרונה>  | נשיקה אחרונה>  | נשיקה אחרונה>  | נשיקה אחרונה>  | נשיקה אחרונה>  | נשיקה אחרונה>  | נשיקה אחרונה>  |
| --- | --- | --- | --- | --- | --- | --- | --- | --- | --- |
| 1. | נשיקה אחרונה (ביחד עם אבי ביטר)   | 4:43 |  |  |  |  |  |  |  |
| 2. | אין לך מילה  | 5:01 |  |  |  |  |  |  |  |
| 3. | אהבה ומשחקים  | 4:20 |  |  |  |  |  |  |  |
| 4. | לנצח לאהוב  | 4:07 |  |  |  |  |  |  |  |
| 5. | תן לי  | 5:34 |  |  |  |  |  |  |  |
| 6. | מתחרטת על טעויות  | 5:45 |  |  |  |  |  |  |  |
| 7. | כמה כמה  | 4:21 |  |  |  |  |  |  |  |
| 8. | אל תאחר  | 3:54 |  |  |  |  |  |  |  |
| משך כולל: | משך כולל: | 37:48 |  |  |  |  |  |  |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| ישראל | 1995 | תקליטור • קלטת שמע | אבי גואטה |  |
הערות שוליים

1 2 3 4 5 6  נשיקה אחרונה, 1995-01-01, נבדק ב-2024-12-22
1 2  ליאת בנאי – נשיקה אחרונה
↑  אדהם אבועאסי (2010-10-08), ליאת בנאי ו אבי ביטר - נשיקה אחרונה, נבדק ב-2024-12-22
↑  Eli Azarzar (2014-01-02), ליאת בנאי   אין לך מילה, נבדק ב-2024-12-22
↑  Eli Azarzar (2014-01-02), ליאת בנאי   מתחרטת על טעויות, נבדק ב-2024-12-22
↑  אבא סליחה טעיתי, 2003-01-01, נבדק ב-2024-12-22
↑  Lior Narkis Official | ליאור נרקיס הערוץ הרשמי (2011-08-02), ליאור נרקיס ליאת בנאי אהבה שלא נגמרת Lior Narkis, נבדק ב-2024-12-22
Evolve

Evolve (מעוצב: ƎVOLVE; בעברית: "להתפתח") הוא אלבום האולפן השלישי של להקת הפופ הרוק האמריקאית Imagine Dragons. הוא יצא לאור ב-23 ביוני 2017 על ידי חברות התלקיטים Kidinakorner (אנ') ואינטרסקופ רקורדס. ב-9 במאי 2017 נודע על יציאתו לאור ופתיחת ההזמנה המוקדמת שלו, לאחר כשנתיים מיציאת אלבומה הקודם של הלהקה, Smoke + Mirrors, וכן סיבוב ההופעות העולמי שלה, פסק הזמן שנטלה ב-2016 וההודעות המסתוריות שפרסמה ברשתות החברתיות ועוררו ציפייה לאלבום חדש. סולן הלהקה דן ריינולדס כינה את האלבום "התפתחות" עבור הלהקה, ביחס ל-Smoke + Mirrors ולאלבום הבכורה שלה Night Visions משנת 2012.
האלבום הגיע בשיאו למקום השני במצעד הבילבורד 200 בארצות הברית, וקיבל ביקורות מעורבות מצד מבקרי המוזיקה; חלקם הסכימו עם טענת הלהקה ל"התפתחות", בעוד שאחרים תיארו את האלבום כחסר-חיים וכמסחרי. מתוך האלבום פורסמו ארבעה סינגלים: "Believer",‏ "Thunder",‏ "Whatever It Takes" ו-"Next to Me". כמו כן, הלהקה ערכה סיבוב הופעות עולמי לקידום האלבום, שהופק על ידי לייב ניישן והשתתפו בו האמנים גרופלאב (אנ') וקיי. פליי, אשר החל בספטמבר 2017. האלבום היה מועמד לפרס גראמי לאלבום הפופ הווקאלי הטוב ביותר בטקס פרסי הגראמי ה-60.
רקע

בפברואר 2016, בעקבות ההצלחה לה זכו אלבומם השני, Smoke + Mirrors, וסיבוב ההופעות בן עשרת החודשים שנערך עבורו, חברי הלהקה הבטיחו כי ייקחו פסק זמן מהלהקה. בריאיון למגזין בילבורד, הסולן דן ריינולדס ציין כי הקבוצה תהיה בהפסקה זמנית עד סוף השנה, והסביר כי "לא הפסקנו [לעבוד] במשך שש שנים בערך, אז הכרחנו את עצמנו לעשות לפחות לקחת שנה של הפסקה". במהלך 2016, הלהקה סייעה ביצירת פסקול הסרטים "ללכת בדרכך", "יחידת המתאבדים" ו"הנוסעים", וכן ניגנה במספר הופעות.
ב-13 בספטמבר 2016 החלה הלהקה בהכנות לקראת אלבומה השלישי, ופרסמה תמונה של הגיטריסט ויין סרמון (אנ') באולפן ההקלטות שלה, ובמהלך החודשים שלאחר מכן המשיכה לפרסם הודעות נסתרות ברשתות החברתיות. ב-24 בינואר 2017, הלהקה צייצה בטוויטר "goodnight +", רמז לאלבום Smoke + Mirrors, אשר למעשה מודיע על סיום השלב שלו בחייה של הלהקה.
יצירה

ריינולדס ציין כי בהשוואה ל-Night Visions ול-Smoke + Mirrors, האלבום הוא "התפתחות של Imagine Dragons". באתרים שונים תוארה הסוגה המוזיקלית של האלבום כפופ רוק, אלקטרונית, פופ ו-EDM תוך שהוא מכיל גם אלמנטים של R&B והיפ הופ.
קידום

בחודשים שלפני ליציאת האלבום, הלהקה השתמשה בכיתוב "ƎE" במספר פוסטים ברשתות החברתיות לשם קידום האלבום. ב-8 במאי הוכרז שם האלבום, וכן נפתחה ההזמנה המוקדמת של האלבום, יחד עם יציאת הסינגל "Whatever It Takes" בערב שבאותו יום.
קידום > סינגלים

החל מ-28 בינואר 2017, הלהקה פרסמה ברשת החברתית טוויטר סדרה של ארבעה סרטונים שכוללים הצצה לסינגל הראשון של האלבום. בסרטונים, שצולמו בהילוך מהיר, הופיע סולן הלהקה דן ריינולדס, שצייר תמונות סוריאליסטיות על משטח ציור. קוד מורס שפירושו "חפצים מאותו הצבע" היה חבוי באותם סרטונים. ב-1 בפברואר 2017 יצא לאור הסינגל המוביל של האלבום, "Believer". לשם קידומו, הוא הושמע בפרסומת לקונסולת המשחקים נינטנדו סוויץ' במהלך הסופרבול LI. כמו כן, הוא הושמע בקדימון הסרט "רצח באוריינט אקספרס" משנת 2017. השיר הגיע בשיאו למקום הרביעי במצעד הפזמונים בילבורד הוט 100. הווידאו קליפ של הסינגל, בכיכובם של ריינולדס והשחקן דולף לונדגרן, פורסם ב-7 במרץ 2017.
ב-27 באפריל 2017 יצא לאור הסינגל השני מתוך האלבום, "Thunder". הוא הגיע בשיאו למקום הרביעי בבילבורד הוט 100. הווידאו קליפ של הסינגל צולם בדובאי, בבימויו של ג'וזף קאהן, ופורסם ב-2 במאי 2017.
ב-9 במאי 2017 יצא לאור הסינגל השלישי מתוך האלבום, "Whatever It Takes", עם ההכרזה על שם האלבום. הוא הגיע בשיאו למקום ה-12 בבילבורד הוט 100. בתחילה הוא יצא לאור כסינגל השיווקי הראשון של האלבום.
ב-21 בפברואר 2018 יצא לאור הסינגל הרביעי מתוך האלבום, "Next to Me".
קידום > סינגלים שיווקיים

ב-15 ביוני 2017, השיר "Walking the Wire" הוצע להורדה עם כל רכישה מהחנות המקוונת של הלהקה.
קידום > סיבוב הופעות וסרט קולנוע

ב-9 במאי 2017 הכריזה הלהקה בטוויטר על סיבוב הופעות עולמי לקידום האלבום Evolve, אשר החל ב-26 בספטמבר 2017 בפיניקס, אריזונה. הסיור הופק על ידי חברת הבידור האמריקאית לייב ניישן, והתארחו בו האמנים גרופלאב (אנ') וקיי. פליי.
ב-8 במרץ 2018 דווח בבילבורד כי הלהקה הייתה לאמן הראשון בהיסטוריה אשר "השתלט על ארבעת המקומות הראשונים במצעד השירים האלטרנטיביים הדיגיטליים של בילבורד, כאשר היא דורגה במקומות 1–4 ביום 10 במרץ". ב-13 במרץ דווח בבילבורד כי האלבום היה ל"אלבום הראשון שמתוכו יצאו לפחות שלושה [שירים] במקום הראשון במצעד האיירפליי האלטרנטיבי של בילבורד בעשור האחרון". כמו כן, באותו יום יצא לאור סרט קולנועי לשיר מתוך האלבום, בשם "Next to Me".
ביקורות

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
AnyDecentMusic?: 4.6/10
Metacritic: 47/100
ציוני ביקורות
מקור: ציון
AllMusic: 
הגרדיאן: 
אינדיפנדנט: 
אייריש טיימס: 
London Evening Standard: 
ניוזדיי: B+
NME: 
רולינג סטון: 
סטייט: 
הטיימס: 
עם יציאתו, האלבום Evolve קיבל ביקורות מעורבות עד שליליות מהמבקרים. באתר Metacritic, האלבום קיבל ציון ממוצע משוקלל של 47/100 על סמך שבע ביקורות, מה שמצביע על "ביקורות מעורבות או ממוצעות". חלק מהמבקרים נתנו לאלבום ביקורות חיוביות. גלן גמבואה מהעיתון ניוזדיי העניק לאלבום ציון B+, תוך שציין כי הלהקה "נראית מוכנה להתעלות מעל תוויות הז'אנר – הם רק רוצים ליצור מוזיקה טובה שמעניינת אותם". בביקורת של מגזין המוזיקה NME בה קיבל האלבום ציון של 3/5 כוכבים כתב אלכס פלאד, "המאמץ הזה לאחרונה עשוי לייצג התקדמות קטנה, אך הוא רחוק מלהיות התפתחות". גם סטיבן תומאס ארלווין מ-AllMusic נתן לאלבום ביקורת של 3/5 כוכבים, וכתב כי "מרקמיו הנועזים והצבעוניים דוחק כל רעיון של התבוננות פנימית או הרהור". רוב הארווילה מאתר The Ringer נתן לאלבום ביקורת מעורבת, כאשר סיכם: "כל זה אומר ש-Evolve הוא לא נהדר בשום צורה, אבל הוא ממולח מאוד, ואתה עלול בסופו של דבר להריע לו, ולו רק בגלל שאין אף אחד אחר להריע לו. זה כנראה האלבום הטוב ביותר של הלהקה: הוא בהחלט החלקלק ביותר, המיומן ביותר והקצר ביותר שלהם".
כמו כן, האלבום זכה לביקורות שליליות. מגזין Classic Rock העניק לאלבום 1.5/5 כוכבים, והעיר כי הלהקה מכוונת ליותר רעשים של רוק, אם כי האלבום "פשוט מצטייר כאילו שאבא של מייקל בולטון רוקד ריקודי אבא עם ג'סטין טימברלייק בחתונה משפחתית". האנה ג'יי דייוויס מהגרדיאן העניקה לאלבום 2/5 כוכבים, וכינתה את האלבום "ארנה רוק חסרת-חיים עם נגיעה אלקטרונית". האינדיפנדנט העניק לאלבום 2/5 כוכבים, בתיאורו אותו כדבר ש"בעיקר מתדרדר בחזרה לישנות שבקלישאות הרוק העייפות (כולל מה שנשמע כמו רוטוטומים), ומשתרך בכבדות בנימה קודרת לעבר פסטיבלי הקיץ".
הדירוג שניתן לאלבום באתר Metacritic הוא מהנמוכים ביותר לשנת 2017.
הצלחה מסחרית

האלבום Evolve הופיע לראשונה במקום השני במצעד הבילבורד 200 בארצות הברית, עם 147,000 יחידות שקולות לאלבומים, מתוכן 109,000 של מכירות אלבומים טהורות. זהו האלבום השלישי של Imagine Dragons שהגיע לחמשת המובילים במצעד. נכון ל-31 באוגוסט 2021, האלבום הגיע למעמד פלטינה משולשת על ידי איגוד תעשיית ההקלטות האמריקאי.
פרסים ומועמדויות

| פרס | שנה | קטגוריה | תוצאה |
| --- | --- | --- | --- |
| פרס גראמי | 2018 | אלבום הפופ הווקאלי הטוב ביותר | מועמדות |
| פרסי המוזיקה של ARIA | 2018 | האמן הבינלאומי הטוב ביותר | מועמדות |
| פרסי המוזיקה של בילבורד | 2018 | אלבום הרוק המוביל | זכייה |
| פרסי המוזיקה של iHeartRadio | 2018 | אלבום הרוק האלטרנטיבי של השנה | זכייה |
רשימת רצועות

| מס' | שם | כותב(ים) | מפיק(ים) | משך |
| --- | --- | --- | --- | --- |
| 1. | I Don't Know Why  | דן ריינולדס, ויין סרמון, בן מקי, דניאל פלצמן, רובין פרדריקסון, מטיאס לרסון, ג'סטין טרנטר | מאטמן & רובין | 3:10 |
| 2. | Whatever It Takes  | ריינולד, סרמון, מקי, פלצמן, ג'ואל ליטל | ליטל | 3:21 |
| 3. | Believer  | ריינולדס, סרמון, מקי, פלצמן, פרדריקסון, לרסון, טרנטר | מאטמן & רובין | 3:24 |
| 4. | Walking the Wire  | ריינולדס, סרמון, מקי, פלצמן, פרדריקסון, לרסון, טרנטר | מאטמן & רובין | 3:52 |
| 5. | Rise Up  | ריינולדס, סרמון, מקי, פלצמן, ג'ון היל | היל | 3:51 |
| 6. | I'll Make It Up to You  | ריינולדס, סרמון, מקי, פלצמן, טים רנדולף | רנדולף | 4:22 |
| 7. | Yesterday  | ריינולדס, סרמון, מקי, פלצמן, אלכסנדר גרנט, ג'ייסון דזוזיו | אלכס דה קיד, דזוזיו | 3:25 |
| 8. | Mouth of the River  | ריינולדס, סרמון, מקי, פלצמן, רנדולף | רנדולף | 3:41 |
| 9. | Thunder  | ריינולדס, סרמון, מקי, פלצמן, גרנט, דזוזיו | אלכס דה קיד, דזוזיו | 3:07 |
| 10. | Start Over  | ריינולדס, סרמון, מקי, פלצמן, פרדריקסון, לרסון, טרנטר | מאטמן & רובין | 3:06 |
| 11. | Dancing in the Dark  | ריינולדס, סרמון, מקי, פלצמן, גרנט | אלכס דה קיד | 3:53 |
| משך כולל: | משך כולל: | משך כולל: | משך כולל: | 39:12 |
| מהדורה דיגיטלית מחודשת> מס' | מהדורה דיגיטלית מחודשת> שם | מהדורה דיגיטלית מחודשת> כותב(ים) | מהדורה דיגיטלית מחודשת> מפיק (ים) | מהדורה דיגיטלית מחודשת> משך | מהדורה דיגיטלית מחודשת>  | מהדורה דיגיטלית מחודשת>  | מהדורה דיגיטלית מחודשת>  | מהדורה דיגיטלית מחודשת>  | מהדורה דיגיטלית מחודשת>  |
| --- | --- | --- | --- | --- | --- | --- | --- | --- | --- |
| 1. | Next to Me  | ריינולדס, סרמון, מקי, פלצמן, גרנט} | אלכס דה קיד | 3:50 |  |  |  |  |  |
| משך כולל: | משך כולל: | משך כולל: | משך כולל: | 43:02 |  |  |  |  |  |
| מהדורת בונוס יפנית> מס' | מהדורת בונוס יפנית> שם | מהדורת בונוס יפנית> כותב(ים) | מהדורת בונוס יפנית> משך | מהדורת בונוס יפנית>  | מהדורת בונוס יפנית>  | מהדורת בונוס יפנית>  | מהדורת בונוס יפנית>  | מהדורת בונוס יפנית>  | מהדורת בונוס יפנית>  |
| --- | --- | --- | --- | --- | --- | --- | --- | --- | --- |
| 12. | Levitate  | ריינולדס, סרמון, מקי, פלצמן, רנדולף | 3:18 |  |  |  |  |  |  |
| 13. | Not Today  | ריינולדס, סרמון, מקי, פלצמן, מייק דאלי (אנ') | 4:18 |  |  |  |  |  |  |
| 14. | Believer (רמיקס של קסקייד (אנ'))   | ריינולדס, סרמון, מקי, פלצמן, פרדריקסון, לרסון, טרנטר | 3:14 |  |  |  |  |  |  |
| משך כולל: | משך כולל: | משך כולל: | 50:02 |  |  |  |  |  |  |
| מהדורה יפנית> מס' | מהדורה יפנית> שם | מהדורה יפנית> כותב(ים) | מהדורה יפנית> מפיק(ים) | מהדורה יפנית> משך | מהדורה יפנית>  | מהדורה יפנית>  | מהדורה יפנית>  | מהדורה יפנית>  | מהדורה יפנית>  |
| --- | --- | --- | --- | --- | --- | --- | --- | --- | --- |
| 15. | Roots  | ריינולדס, סרמון, מקי, פלצמן, גרנט | אלכס דה קיד | 2:55 |  |  |  |  |  |
| משך כולל: | משך כולל: | משך כולל: | משך כולל: | 52:57 |  |  |  |  |  |
קרדיטים וצוות

נלקח מאתר AllMusic.
דן ריינולדס – סולן, קלידים, קולות רקע, גיטרה אקוסטית
ויין סרמון – גיטרה חשמלית, קולות רקע, גיטרה אקוסטית
בן מקי – גיטרה בס, קלידים, קולות רקע
דניאל פלצמן – תופים, כלי הקשה, קולות רקע
סרבן גניאה – מיקסינג
מני מרוקין – מיקסינג
טום קווין – מאסטרינג
רנדי מריל – מאסטרינג
מיקומי שיא

|   ‏‏‏  מצעדים שבועיים (2017–2019)> מדינה |   ‏‏‏  מצעדים שבועיים (2017–2019)> מצעד |   ‏‏‏  מצעדים שבועיים (2017–2019)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 2 |
|  אוסטרליה | מצעד האלבומים האוסטרלי | 4 |
|  איטליה | מצעד האלבומים האיטלקי | 3 |
|  אירלנד | מצעד האלבומים האירי | 3 |
|  ארצות הברית | בילבורד 200 | 2 |
|  ארצות הברית | מצעד האלבומים האלטרנטיביים | 1 |
|  ארצות הברית | מצעד אלבומי הרוק | 1 |
|  גרמניה | GfK – טופ 100 | 3 |
|  דנמרק | היטליסטן | 6 |
|  הולנד | מצעד 100 האלבומים ההולנדיים | 2 |
|  הונגריה | Mahasz | 19 |
|  הממלכה המאוחדת | מצעד האלבומים הבריטי | 3 |
|  ולוניה | אולטראטופ 40 | 2 |
|  מקסיקו | טופ 100 – מקסיקו | 4 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 3 |
|  סקוטלנד | מצעד האלבומים הסקוטי | 3 |
|  פולין | ZPAV | 1 |
|  פורטוגל | מצעד האלבומים הפורטוגזי (AFP) | 7 |
|  פינלנד | המצעדים הפיניים הרשמיים | 1 |
|  פלנדריה | אולטראטופ 50 | 5 |
|  צ'כיה | ČNS IFPI | 1 |
|  צרפת | SNEP | 3 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 2 |
|  שווייץ | המצעד השווייצרי | 1 |
מיקומי שיא > מצעדי סוף עשור

|   ‏‏‏  2010–2019> מדינה |   ‏‏‏  2010–2019> מצעד |   ‏‏‏  2010–2019> מיקום שיא |
| --- | --- | --- |
|  ארצות הברית | בילבורד 200 | 34 |
|  ארצות הברית | מצעד אלבומי הרוק | 5 |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 4× פלטינה | 4,000,000 |
סיכום
| בכל העולם | — | 4,000,000 |
הכניסיני תחת כנפך (פסל)

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 מידע כללי
 פַּסל:  יגאל תומרקין
 תאריך יצירה:  1966
 טכניקה וחומרים:  אסמבלאז' פלדה וגרוטאות נשק
 ממדים בס"מ
 גובה:  125
 נתונים על היצירה
 מיקום:  ישראל
"הכניסיני תחת כנפך" הוא פסל של האמן הישראלי יגאל תומרקין.
הפסל עשוי מאסמבלאז' של חלקי נשק המגיחים מתוך מעטפת פלדה.
פסלו של תומרקין מהווה חלק מקבוצה של כ-40 פסלים, שנוצרה בשנים 1965-1966 בסטודיו שלו, ששכן אז בקריית המלאכה בתל אביב. חלקי הנשק הפגומים סופקו על ידי צה"ל. ביצירה יצר תומרקין מעטפת פלדה, ממנה מגיחים קני רובים, מרגמות וכלי נשק אחרים. יגאל צלמונה כתב על יצירות האסמבלאז' של תומרקין כי  כלי הנשק בהם הופכים ל"חלק ממערך אסתטי, ומאבדים חלק ניכר ממשמעותם כנתח גס של הממשי. על אחת כשהם כלי-נשק, המאבדים לרגע את משמעותם ככלי הרג ונעשים חלק מתנופה סוחפת וקונטרפונקטית של צורות" עם זאת, ביצירה זו נדמה כי ממשותם של כלי הנשק מובלטת בזכות הקומפוזיציה ועל רקע הממד הפואטי של שמו.
שם הפסל מתייחס בצורה אירונית לשירו של חיים נחמן ביאליק "הכניסיני תחת כנפך" (1905). במקום "מִקְלַט" ו-"קַן-תְּפִלּוֹתַי הַנִּדָּחוֹת", כבשירו של ביאליק, מציע הפסל דימוי של אלימות והסתגרות. בשנת 1980, כאשר הוצגה היצירה בתערוכה "גבולות" במוזיאון ישראל, תיארה סטפני רחום, אוצרת התערוכה, את היצירה כמבטאת "תחושת עוינות ממשמשת ובאה ואת הרצון להיחלץ מן המצב". לדעת החוקר אברהם לוויט "השימוש הרב שעשה תומרקין בכלי נשק כחומר פיסולי בא לבטא את מחאתו [כ]נגד המדינה".
בשנת 1988 הציב תומרקין פסל נוסף בשם "הכניסיני תחת כנפך מס' 2" בקיבוץ הראל.
הערות שוליים

↑  צלמונה, יגאל, 100 שנות אמנות ישראלית, מוזיאון ישראל, ירושלים, 2010, עמ' 236.
↑  רחום, סטפני, גבולות, מוזיאון ישראל, ירושלים, 1980
↑  אברהם לוויט, האמנות הישראלית בדרך למקום אחר. תכלת, חורף תשנ"ח/1998
↑  יגאל תומרקין, מה מעיק על חיים נחמן או: הכניסיני תחת כנפך מס' 2. עלון קיבוץ הראל "טעם של בחירה", 1988
| יגאל תומרקין |
| --- | --- | --- |
| פיסול | שעון בארוקי (1957) • דיוקן האמן כלוחם צעיר (1965) • דיוקן האמן כפילוקטטס צעיר (1966) • אנדרטת השלום (1966) הכניסיני תחת כנפך (1966) • הוא הלך בשדות (1967) • סדרת האסטרונאוטים • מצפור ערד (1968) • קצבים (1969-1968) • עידן המדע (1969) • מלנכוליה (פסל) (1972) • גן שעוני השמש (1972) • התרחשויות (1972) • קיר רפלקטיבי (1978-1975) • השיר על האדמה (1978) • מחווה לרוברט קאפה (1985) • שבת של מכשפות (1988) • ?Macht Arbeit Frei ‏(1992) • שבעת עמודי החכמה שלי (1992) |  |
| ציור והדפס | פאניקה אודות מכנסיים (1961) • דיוקן עצמי 1975 (1975) • פייטה, פייר פאולו פאזוליני (1979) • קרב העיוורים והחזירה - להיינריך פון קלייסט (1979) • מחווה לקולנוע (1979) • שר היער - מחווה למישל טרונייה (1986-1985) • סוס העץ מיכאל (1987) |  |
| אנדרטאות | ביג צ'יף (1968) • אנדרטת הבקעה (1972) • אנדרטה לנופלים (אשקלון) (1972) • אנדרטה לשואה ולתקומה (1975) • אנדרטה לזכר חללי המשחתת אילת (1994) |  |
מיליון כוכבים

| --- | --- |
 סינגל בביצוע עמית פרקש
 יצא לאור:  2006
 סוגה:  שיר זיכרון
 שפה:  עברית
 אורך:  2:32
 כתיבה:  יפתח קרזנר
 לחן:  יפתח קרזנר
 
"מיליון כוכבים" הוא שיר שכתב והלחין יפתח קרזנר ("יפתי") בשנת 2006, לזכר חברו, הטייס סרן תם פרקש, שנהרג בהתרסקות מסוק מדגם AH-64D אפאצ'י לונגבאו ("שרף") של טייסת 113, במהלך מלחמת לבנון השנייה.
את השיר שרה לראשונה אחותו של תם, עמית פרקש בהלווייתו, שיר אשר היווה את תחילת הקריירה שלה כזמרת. השיר הושמע בתחנות הרדיו, והפך להיות השיר המזוהה ביותר עם המלחמה,[דרוש מקור] ומאז השיר מושר בטקסים לציון יום הזיכרון לחללי מערכות ישראל.
השיר פונה אל תם המנוח, החל משורת הפתיחה "רצית לעוף, רצית כבר הלאה", ובמרכזו הבקשה, המופיעה בסוף הבית הראשון ובסוף השיר, "תן רק עוד שנייה אחת לומר לך שלום". בסיום השיר נשמעת עמית אומרת "ביי תום".
הערות שוליים

↑  טלי ליברמן, מהטרגדיה – לבמה: עמית פרקש מספרת על השכול ועל ההצלחה כשחקנית, באתר חדשות 13, 7 בפברואר 2020
ערך זה הוא קצרמרבנושא שירים. אתם מוזמנים לתרום לוויקיפדיה ו.
יוסף כץ

| --- | --- |
 לידה:  1510 ה'רע"א קרקוב, ממלכת פולין השווה 
 פטירה:  28 בינואר 1591 (בגיל 81 בערך) ב' בשבט ה'שנ"א קרקוב, האיחוד הפולני-ליטאי 
 מדינה:  האיחוד הפולני-ליטאי 
 תקופת הפעילות:  ? – 28 בינואר 1591 
 בני דורו:  הרמ"א (גיסו)
 
רבי יוסף כ"ץ (~ה'רע"א, 1510 - ב' בשבט ה'שנ"א - 28 בינואר 1591) מחבר ספר שו"ת "שארית יוסף", היה ראש ישיבה, ואב בית דין בעיר קרקוב שבפולין, גיסו של הרמ"א.